title: Griruntara va Kulak
text: Tore melanuca icde furefa dilizera ke bat vilarask tir kiren narura va dakteks ke Stalin az fosara tiyid lag ke lizukafa rictuma. Nekev namafa bazesa enja bas Moskva, zolonafa griruntara va Kulak bak taneaksat ke 1930 koe jontika gola tozuweyer, i koe tulon Ural is Lentekavkaza is Ukraina is Ryazan winka poke Moskva. Tawuk tupoapawer numaze va premap koe varafa patecta nekir.